Vi var tre venner med tilsammen 4 barn som bodde hos Irene i to uker. Vi hadde et veldig fint opphold. Leilighetene ligger rett ved stranda, det er en liten nærbutikk 100 meter ned veien, og veldig mange utesteder langs strandpromenaden. En halv times gåtur unna lå det en grei vannpark med sklier og basseng. Både stranda og området rundt føltes veldig trygt, og vi lot ofte verdisaker ligge på stranda mens vi badet uten at det var noe problem.

Det var to kokeplater på rommet uten særlig futt, men på fellesområdet sto det en liten gasskomfyr som fungerte utmerket. Irene vasket rommene og skiftet sengetøy hver dag, og hele plassen var veldig ren og hyggelig. Irene var stadig rundt og ordnet i hagen, og det var lett å få tak i henne dersom det var noe vi lurte på. Hun kom med mange anbefalinger til hva vi kunne gjøre mens vi var på øya, og hun la til og med ut for billetter for oss til en dagstur med båt. Mannen kjørte oss gjerne (mot betaling) til steder rundt omkring.

Blant de andre gjestene var det også stamkunder som hadde bodd hos Irene mange ganger før, og dersom jeg reiser tilbake til Santorini vil jeg uten tvil bo hos Irene igjen.